Z A P I S N I K

43. sjednice Vijeća Mjesnog odbora Gračani,
održane u petak, 20. prosinca 2024.
objektu MO Gračani, Isce 15, s početkom u 17:30 sati

NAZOČNI ČLANOVI VIJEĆA:
Mirjana Štengl, Zdenka Novak, Luka Perić, Tomislav Čegelj, Mladen Sabljić, Mirna Varga, Ines Udodovsky
Predsjedava: Mirjana Štengl
Zapisnik vodi: Ines Udodovsky

Predsjednica konstatira da je prisutan dovoljan broj članova Vijeća MO da bi Vijeće moglo
pravovaljano odlučivati, otvara 43. sjednicu Vijeća Mjesnog odbora Gračani te konstatira da
je zapisnik 42. sjednice vijeća jednoglasno usvojen.


DNEVNI RED

Ad 1 Plan potreba Mjesnog odbora Gračani za 2025.
Povela se rasprava o traženim rekvizitima za potrebe MO ( lopte, stol za stolni tenis…) te za koje prilike bi se koristili. Zaključak je da će se koristiti za sportske igre kada bude dan mjesnog odbora (29.9.) i da se to spoji s Miholjem. Sve što smo tražili na prošlom MO od sportskih rekvizita bismo stavili u funkciju u dan/e mjesnog odbora. U tom tjednu bismo organizirali nekoliko turnira, a podjelu nagrada na sam dan MO. Organizirali bi se  turniri po raznim dobnim skupinama, za djecu od 7-10 godina, 11-14 godina, te 15-18 godina, te u sljedećim sportovima; nogomet, košarka, stolni tenis, rukomet (zapisnik iz 10.mj.)


Ad 2 Tekuća problematika
Pod ovom točkom dnevnog reda uvrstili smo odobrenja za korištenjem prostora MO. 
Ad 2.1 Umjetnička udruga Amadeus odobrava se korištenje prostora srijedom i petkom od 19.00 – 21.00 sat
Ad 2.2  Hrvatska demokratska zajednica, odobrava se korištenje prostorija četvrti četvrtak u mjesecu od 19.00 - 20.00
Ad 2.3 HSPD Podgorac, odobrava se korištenje prostora sve dane u tjednu od pon. do nedjelje 8.00 – 22.00
Ad 2.4 Hrvatska seljačka stranka, odobrava se korištenje prostora 2. četvrtak u mjesecu od 17.00 – 19.00
Ad 2.5 Lovačko društvo Sljeme, za uzgoj, zaštitu i lov divljači, odobrava se korištenje prostorija četvrtkom od 20.00 – 22.00
Ad 2.6 Udruga ljudsko dostojanstvo, odobrava se korištenje prostora prve srijede u mjesecu od 16.00 – 19.00
Ad 2.7 Možemo stranka, odobrava se treći četvrtak u mjesecu od 19.00 – 20.00
Ad 2.8 Socijaldemokratska partija Hrvatske, svaki drugi utorak u mjesecu od 18.00 – 20.00
Ad 2.9 Socijaldemokratska partija Hrvatske, svaki utorak od 18.00 – 20.00
Ad 2.10 ZSSR Sport za sve, utorkom i četvrtkom od 11.00 – 12.00
Ad 2.12 ŠRD Gračani, dvorana srijedom od 19.00 – 21.00, te subota od 14.00 – 17.00, uredska prostorija podrum od pon. do nedjelje od 17.00 – 22.00
Ad 2.13 Hrvatska udruga vojnih minijaturista, četvrtak od 18.00 – 22.00, petak od 18.00 – 22.00, subota od 10.00 – 20.00
Ad 2.14 Damir Mikoč, ponedjeljak i četvrtak od 9.00 – 11.00
Ad 2.15 Auto klub Delta Zagreb, prva srijeda u mjesecu od 17.00 – 19.00
Ad 2.16 Patronaža Gračani, dom zdravlja Zagreb- centar, odobrava se korištenje prostorije na katu, soba br. 6, radnim danima ( pon – pet ) od 7.00 – 15.00, dvorana prvi kat, soba br. 4, srijeda i četvrtak od 7.00 – 15.00, te prvi i četvrti četvrtak u mjesecu od 15.00 – 19.00 sati
Ad 2.17 Društvo sportske rekreacije Fit & Dance, Pon od 19.00 – 20.00, Utorak od 9.00 – 10.00 te od 20.00 – 21.00, Srijeda II, III, IV u mjesecu 18.00 – 19.00, Četvrtak od 19.00 – 20.00, Petak od 19.00 – 20.00
Zaključak je da je svima jednoglasno odobreno korištenje prostora u vrijeme koje su tražili, ali vijećnici imaju primjedbu o tome koji su točni kriteriji dodjeljivanja prostora? (primjerice HSPD Podgorac ima prostoriju u zgradi MO koja služi kao muzej, a koji nije otvoren za javnost, dakle prostor je zauzet, drugima nije omogućeno korištenje tog prostora, ali niti posjete muzeju).

Ad 3 pitanja, prijedlozi, obavijesti
Vijećnik Čegelj predlaže da se razmisli o mogućnosti da se oko zgrade MO napravi teren za mini golf, što su i ostali vijećnici prihvatili. Također je vijećnik Čegelj postavio pitanje vezano za postavljanje sjenice te stola za stolni tenis preko puta dječjeg parka kod ulaza u Tunel čija je realizacija trebala biti u okviru uređenja parka prije nekog vremena.  

Ad 4 Razno 
Vijećnik Čegelj izvještava ostale vijećnike o odgovoru koji je dobio na komentare o lošoj rekonstrukciji dječjeg igrališta na Iscu. Projektant je opravdao rješenja koja su ugrađena u igralište te smo zadovoljni odgovorom koji je informativan i govori kakve su zakonske osnove za takva rješenja. 

Vezano za tragičan događaj u Zagrebu (osnovna škola Prečko), vijećnici izražavaju sućut zbog nemilog i tragičnog događaja u gradu Zagrebu te će na zgradu MO izvjesiti crnu zastavu na pola koplja.

Sjednica završila u 18.30

KLASA: 024-08/24-003/2432
URBROJ: 251-13-11-2/003-24-2
Zagreb, 20. prosinca 2024.

Zapisnik obradila: Mirela Gašpert Bertić

